Meie tagasihoidlik blogi üritab kajastada edusamme ja huvitavaid küsimusi, mis teadvuse temaatikaga seotud on. Muuhulgas  oleme küsinud:   Miks teadvus magamise ajal kaob?   Kas teadvust on tõesti tarvis, et reageerida keskkonnastiimulitele?  Kes otsustab - Su aju või "Sina ise"?  Kuidas ühe objekti erinevad omadused, mis on esindatud aju erinevates piirkondades, saavad kokku sõlmitud selleks üheks objektiks?  Mida me tegelikult näeme ühe hetkega?  Miks meie teadvustatud kujutis on stabiilne ja järjepidev, olgugi et me teeme silmaliigutusi ja silmapilgutusi, mis muudavad võrkkestale langevat kujutist hüppeliselt?   Kui kaua aega kulub objekti ekraanil esitamisest selle teadvustamiseni?   Kas teadvustatud taju on järjepidev või koosneb tegelikult üksikutest kaadritest, mida me tajume järjepidevana, kuna kaadrite vaheldumissagedus on piisavalt kõrge?  Mis funktsioon on unel - miks me magame?   Kas mõtted on tänapäevaste tehnoloogiate abil loetavad?